Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: elektronikus fizetési eszközökrõl szóló 232/2001. (XII. 10.) Korm. rendelet 2. § (1) bekezdés b) pontja szerint
Paragraph Index: 949

01. tábla: Bankkártyás visszaélések a kibocsátói üzletágban a beszámolási idõszakban Az adatszolgáltató által kibocsátott kártyák hazai és külföldi, készpénz-felvételi és vásárlási forgalmához kapcsolódó visszaéléseket kell jelenteni kártyafajtánként (Visa, Mastercard, Diners, Amex, saját logos), az (a) oszlopban feltüntetve az e rendelet 3. számú melléklet 4.10.4. pontja szerinti, az MNB honlapján közzétett technikai segédlet (Kódlista a bankkártya statisztikák törzsadatairól) alapján a kártyatársaság kódszámát. Az egyes kártyafajtákon belül is külön sorban kell feltüntetni: a kibocsátó bank saját hálózatában lebonyolított mûveletekhez kapcsolódó károkat (on-us tételek), valamint az idegen (hazai vagy külföldi) hálózatban lebonyolított mûvelethez kapcsolódó károkat. A hálózat típusának megjelöléséhez az e rendelet 3. számú melléklet 4.10.3. pontja szerinti, az MNB honlapján közzétett technikai segédlet (Kódlista a P34-es adatszolgáltatáshoz) megfelelõ sorát kell használni. (Az Euronet Banktechnikai Kft. hálózatban lebonyolított tételeket az idegen hálózatnál kell jelenteni.) A (c) oszlopban a visszaélések fajtáit az e rendelet 3. számú melléklet 4.10.3. pontja szerinti, az MNB honlapján közzétett technikai segédlet (Kódlista a P34-es adatszolgáltatáshoz) alapján kell feltüntetni. Csak azokat a visszaélés fajtákat kell jelenteni, amelyekben kár, illetve veszteség keletkezett. A bankkártya birtokosa által végrehajtott visszaélésszerû számlaegyenleg túllépések nem tartoznak a bankkártyával történõ visszaélések közé, ezeket nem kell jelenteni. 02-03. tábláknál a következõkre kell figyelni: Az elfogadói oldalon felmerülõ károkat és veszteségeket a nemzetközi védjeggyel ellátott kártyák esetén a kártyatársaságoktól kapott adatok alapján kell kitölteni. Külön táblában kell feltüntetni a károkat (02) visszaélés fajtánként bontva és külön a leírt veszteségeket (03), visszaélés fajtától függetlenül.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes